Татар мәктәбендә укучы балаларга

татар теленнән мәктәп олимпиадасы өчен биремнәрнең җаваплары

5 нче сыйныф

2016-2017 уку елы

**Максималь балл – *44***

**I. Тестлардан дөрес җавапны билгеләгез.**

1.Калын сузык авазлардан гына торган сүзләр рәтен билгеләгез. ***(2 балл)***

а) өстәл, тәлинкә, чәйнек, гөбәдия;

ә) егет, тукран, йокы, алъяпкыч;

**б) туфрак, елга, болыт, кулъяулык;**

в) юрган, келәм, тәрәзә, ишек.

2.Яңгырау тартык авазлар гына кергән сүзләрдән торган җөмләне билгеләгез. ***(2 балл)***

а) Балыкчы бик күп балык тотты.

**ә) Зилә бүген урманга гөмбәгә барды.**

б) Песиебез йомгак белән уйный.

в) Төлкенең койрыгы зур.

3.Ачык иҗекләрдән генә торган сүзләр кулланылган җөмләне билгеләгез. ***(2 балл)***

а) Егетләр чана шуа.

ә) Тиен чикләвек җыя.

**б)Бала су коена.**

в)Үрдәкләр һавада оча.

4.Ясагыч кушымчалар ярдәмендә ясалган сүзләр рәтен билгеләгез. ***(2 балл)***

а) кошчыгым, әнкәй, бүген;

ә) улым, мәктәбебез, авыллары;

б) алмагач, шифаханә, көньяк;

**в) бүлмә, сатучы, яхшылык.**

5. Синонимнардан гына торган рәтне билгеләгез. ***(2 балл)***

а) **матур, гүзәл, сылу, чибәр;**

ә) өши, туңа, эссе, җылы;

б)көн, төн, иртә, кич;

в) ак, кара, сары, яшел.

6. Җөмләдә кулланылган күплек сандагы исемнәрнең санын билгеләгез.  ***(2 балл)***

*Уң яктагы чокыр төбендә бөрлегәннәр, тәлгәшләрен күтәрә алмыйча, якты кояш нурында янып, матурланып, кызарып утыра.*

а) 1;

**ә) 2;**

б) 3;

в) 4.

7. Тартым белән төрләнгән исемнәр рәтен билгеләгез. ***(2 балл)***

а) кош, кошчык, кошлар;

ә) алма, алманың, алмага;

**б) әнием, китабы, хатларың;**

в) дәфтәрләр, чишмәләр, күлләр.

8. Тәртип саны кулланылган җөмләне билгеләгез. ***(2 балл)***

**а) Беренче сентябрьдә җылы булса, бөтен көз җылы булыр. (Сынамыш);**

ә) Ашыккан бер эшне ике эшләр. (Мәкаль).

б) Җиде кат үлчә, бер кат кис. (Мәкаль);

в)Ике сигезең уналты икәнен кем дә белә. (Мәкаль)

9. Аергыч кулланылган җөмләне билгеләгез. ***(2 балл)***

а) Эш кешене ныгытыр. (Мәкаль)

ә) Хөрмәт сөйсәң, хезмәт сөй. (Мәкаль)

**б) Туры сүз - телнең бизәге. (Мәкаль)**

в) Корал эшләр, ир мактаныр. (Мәкаль)

10. Эндәш сүз кулланылган җөмләне билгеләгез. ***(2 балл)***

а)Миләүшә Илдаровна “Оста куллар” түгәрәген җитәкли.

ә) 5 нче сыйныф җитәкчесе – Ләйсән Камиловна.

б) Укучылар, ата-аналар өмәгә җыелды.

в) **Илшат Мансурович, керергә ярыймы?**

11. Җөмләнең төрен билгеләгез. ***(2 балл)***

*Фәнис Яруллин шигъри образлар ярдәмендә гүзәл рәсемнәр иҗат итә.* (Ф.Шәфигуллин)

а) боеру;

**ә) хикәя;**

б) сорау;

в) тойгылы.

12. Җыйнак җөмләне билгеләгез. ***(2 балл)***

**а) Укучылар укыйлар.**

ә) Китап укыдым.

б) Авылда яшибез.

в) Алтын көз.

**II. Теоретик бирем.**

Омонимнарга билгеләмә бирегез, 5 омоним парның мәгънәләрен җөмләләр ярдәмендә аңлатып языгыз. ***(10 балл)***

*1) Ал яулыгымны юып куйдым. – Кызым, кибеттән сөт һәм катык ал.*

**III. Иҗади бирем. *(10 балл)***

Хезмәт төбе – хөрмәт.